۱۳۹۱ بهمن ۲۶, پنجشنبه
خیدیر (حضرت خضر) اوروجو نه دیر؟
خیدیر(خضر) اوروج گونلری باشلامیشدیر. 13-14و 15 شوباط گونلری(25- 26و 27 دی) اهل حق (علوی ) و یا قیزیل باش هم وطن لریمیز طرفیندن اوروج توتولور. روایت لرده وار حضرت علی و خانیم فاطمه نین اوغلان لاری حسن و حسین بیرلیک ده چوخ آغیر خسته له نیللر. خانیم فاطمه باباسی یانینا گئدیر و اونلارین شفاسین حضرت دن ایسته ییر. حضرت محمد (ص )اوروج نذر ائدیب تانری دان اوشاقلارین شفاسین ایستمه له رین سویله ییر. اونلاردا نذر ائدیرلر اوچ گون اوروج توتسون لار. تانری دا حسن و حسین نین شیفاسین وریر.
اوشاقلار خسته لیک دن قورتولدوق دان سونرا ، عایله اوروج توتور ، آنجاق بیریمجی گون ایفطار ساهاتی قاپییا بیر یوخسول گلیر . آیله یمه ک لرین اونا وریرلر و ساده جه سو ایله اوروج لارین آچیرلار. ایکینجی گون بیر یتیم گلیر ، اونلار ینه ده یمه ک لرین اونا وریرلر و ینه ده سو ایله ایفطار ائدیرلر. اوچونجو گون ده بیر اسیر گلیر و حیکایه ینه تیکرار اولور.
روایته گوره اوچ گون ده گلن فقیر ، یتیم و اسیرترتیبیله جبرائیل ، میکائیل و اسرافیل حضرت لریمیش لر. آنجاق علوی لر او اوچ ملکی خیدیر(حضرت خضر) بیلیب و بو اوچ گونو بویوک توتماق اوچون اوچ گون ایلده 13-14و15 شوباطی خیدیر اوروجو توتوب عیبادت ائلیرلر.
بو حیکایه اهل بیتین اوستون مرتبه ده اولدوقونون ایشارتی بیلینیر و اهل حق قیزیل باش لارطرفیندن حورمتله آنیلیر.
pes_Arab azb_Arab azb_Arab azb_Arab azb_Arab azb_Arab